सरोज मीणा बर्खास्त, धोलखेड़ा की मीरा बाई सरपंच घोषित
दौसाएसीजेएम पल्लवी शर्मा ने शुक्रवार को एक अहम फैसला सुनाया। इसमें महवा अंतर्गत धोलखेड़ा की सरपंच सरोज मीणा को बर्खास्त कर दिया और उसकी जगह चुनाव में दूसरे नंबर पर रही मीरा बाई अवस्थी को सरपंच घोषित किया।
पंचायत चुनाव जनवरी-2015 में हुए थे। परिणाम में सरोज मीणा को धोलखेड़ा की सरपंच निर्वाचित घोषित किया गया, जबकि मीरा बाई अवस्थी दूसरे नंबर पर रही थी। परिणाम घोषित होने के एक माह के भीतर मीरा बाई की ओर से डीजे कोर्ट में एक याचिका लगाई गई, जिसमें सरोज मीणा पर मतदान में गड़बड़ कराने तथा 8वीं पास नहीं होने की शिकायत की थी।
डीजे ने याचिका को स्वीकार करते हुए सुनवाई के लिए उसे एसीजेएम दौसा को ट्रांसफर कर दिया। याचिकाकर्ता मीरा बाई अवस्थी की ओर से पैरवी करते हुए एडवोकेट राजेंद्र शर्मा वरुण नागर ने साक्ष्य और गवाह पेश किए। सबूत और गवाहों के आधार पर एसीजेएम पल्लवी शर्मा ने निर्वाचित सरपंच सरोज मीणा को बर्खास्त (निर्वाचन शून्य) कर दिया। साथ ही दूसरे नंबर पर रही मीरा बाई को सरपंच घोषित किया। फैसले की एक प्रति जिला निर्वाचन अधिकारी कलेक्टर को भेजने के आदेश दिए।
bho_Deva hin_Deva hin_Deva hin_Deva